
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	            PLx. 380/2022
            Nr.4C-25/91/2022
            București, 6 iulie 2022


	
AVIZ 
asupra Proiectului de Lege pentru modificarea și completarea Legii nr.335/2013 privind efectuarea stagiului pentru absolvenții de învățământ superior

În conformitate cu prevederile art.95 din Regulamentul Camerei Deputaților, republicat, cu modificări și completări, Comisia pentru tineret și sport a fost sesizată, spre dezbatere și avizare, cu Proiectul de Lege pentru modificarea şi completarea Legii nr.335/2013 privind efectuarea stagiului pentru absolvenţii de învăţământ superior, trimisă cu adresa nr. PLx. 380/2022 din 20 iunie 2022, și înregistrată la Comisia pentru tineret și sport cu nr. 4c-25/91 din 28 iunie 2022.
Conform dispozițiilor art.75 din Constituția României, republicată și a art.92 din Regulamentul Camerei Deputaților, republicat, cu modificări și completări, Camera Deputaților este Cameră decizională. 
[bookmark: _GoBack]Proiectul de lege are ca obiect de reglementare modificarea și completarea Legii nr.335/2013. Potrivit proiectului, inițiativa vizează simplificarea procedurii de evaluare a activităţii desfăşurate de către stagiar prin eliminarea comisiei de evaluare, ai cărei membri erau desemnaţi conform deciziei angajatorului şi care la sfârşitul perioadei de stagiu evaluează şi eliberează fiecărui stagiar un referat de evaluare, introducerea obligaţiei ca mentorul să evalueze în mod obiectiv activitatea stagiarului şi să propună modalităţi de îmbunătăţire a activităţii acestuia, introducerea obligaţiei ca mentorul să întocmească referatul de evaluare a activităţii stagiarului, cu 10 zile lucrătoare înainte de terminarea perioadei de stagiu, certificatul/adeverinţa de finalizare a stagiului se eliberează de angajator pe baza referatului de evaluare elaborat de mentor, în cazul încetării/modificării contractului individual de muncă al mentorului ce are impact asupra derulării stagiului, mentorul are obligaţia de a efectua un raport asupra perioadei de stagiu parcurse de stagiar până în acel moment, care este avut în vedere la evaluarea finală de către conducătorul compartimentului, eliminarea raportului de stagiu întocmit de stagiar, care cuprinde descrierea programului de activităţi desfăşurate de stagiar pe parcursul perioadei de stagiu şi era avut în vedere de către comisia de evaluare, la evaluarea finală a stagiarului, evaluarea activităţii stagiarului se realizează de către conducătorului compartimentului în care îşi desfăşoară activitatea stagiarul pe baza referatului de evaluare elaborat de mentor, având posibilitatea de a solicita mentorului şi alte documente care au stat la baza elaborării acestuia, referatul de evaluare se aduce la cunoştinţa stagiarului în termen de 3 zile lucrătoare de la data completării sale de către mentor, stagiarul are dreptul să primească referatul de evaluare şi certificatul/adeverinţa de finalizare a stagiului şi să conteste referatul de evaluare, dacă este cazul. 
Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut propunerea legislativă în ședința din 6 iulie 2022 și au hotărât, cu unanimitate de voturi, să acorde aviz favorabil Proiectului de Lege, în forma transmisă Comisiei pentru tineret și sport de către Biroul Permanent.
Membrii comisiei au fost prezenți la ședința comisiei conform listei de prezență.
În raport de obiectul și conținutul său, propunerea legislativă face parte din categoria legilor ordinare.
       

  					   PREŞEDINTE                                                                      

					Oana-Silvia ȚOIU                                                      

